# Alenia Spazio

### Wikipedia

Italialainen Alenia Spazio oli yksi EU:n suurimmista avaruusteollisuusyrityksistä.

### [muokkaa] Nykyinen tilanne

1. heinäkuuta 2005 ranskalainen Alcatel ja italialainen Finmeccanica fuusioivat avaruusyksikkönsä ja syntyi Alcatel Alenia Space ja Telespazio-yhtiöt. Alcatel omistaa Alcatel Alenia Space -yhtiöstä 67 % ja Finmeccanica 33%. Ranskalainen Pascale Sourisse tuli yhtiön johtajaksi Alcatel Space -yhtiöstä. Vuonna 2004 syntyneen yhtiön liikevaihto oli 1,8 miljardia euroa ja sen työvoima oli 7200 ihmistä. Täten siitä tuli EU:n suurin avaruusalan yhtiö. Telespaziossa omistussuhteet ovat toisin päin. Sen työvoima on 1400 ihmistä ja liikevaihto 350 miljoonaa euroa.

Vuonna 2006 se on osa Alcatel-Alenia Space-yhtiötä. Alcatel Espacen ja Alenia Spazion yhdistyessä Alenialla oli neljä omaa tehdasta Italiassa. Se omisti täysin avaruusalalla toimivan Laben-yhtiön, jonka toimipaikka on Italiassa.

Vuoden 2006 huhtikuussa Alcatel ja amerikkalainen Lucent Technologies pyrkivät yhdistymään tietoliikennealalla. Samaan aikaan Alcatel irrotti satelliittitehtaansa tuosta fuusiosta ja Thales osti Alcatelin osuuden Alcatel-Alenia Space-yhtiöstä (AAS). British Aerospace myi samaan aikaan Airbusista omistamansa osuuden ja esiintyi huhuja, että EADS ostaisi AAS-yhtiön ja EU:hun syntyi avaruusalan monopoli. Näin ei kuitenkaan käynyt, vielä.

### [muokkaa] Tausta

Italia aloitti oman avaruustoimintansa 1960-luvun alussa mm. laukaisten amerikkalaisella Scout-kantoraketilla omalta laukaisualusalta Kenian rannikolta italialaisia satelliitteja. Se toimi bilateeralipohjalta yhteistyössä NASAn kanssa.

Ensin alan yhtiöiden määrä kasvoi. Kuten muissakin maissa ajan kuluessa yhtiöiden lukumäärä väheni fuusioiden seurauksena. Vuonna 1990 perustettiin Alenia Spazio yhdistämällä Aeritalia Space Systems Group (Torinossa) ja Selenia Spazio (Roomassa), jotka kummatkin kuuluivat Italian valtion täysin omistamaan Finmeccanica-konsortioon.

Aeritalia oli pääosin lentokoneteollisuusyritys. Se alkoi valmistaa satelliittien rakenteita ja lämmönsäätöjärjestelmiä 1970-luvulla. Yhtiö valmistautui myös Europa-kantorakettien nokkakartioiden valmistukseen, mutta ko. raketin kehitystyö epäonnistui muualla Euroopassa. Yhtiö sai urakoita NASAn Avaruussukkulaan liittyvästä ESA:n Spacelab-laboratoriomodulista 1970-luvun lopussa. 1980-luvulla Italia laati ensimmäisen kansallisen avaruusohjelmansa. Sen puitteissa yhtiö pääsi rakentamaan italialaisia satelliitteja.

1970-luvun lopussa Selenia-yhtiöön perustettiin avaruusosasto, josta tuli Selenia Spazio vuonna 1983. Sen taustaan liittyi ESA:n ensimmäisten tietoliikennesatelliittien radiojärjestelmien suunnittelu ja valmistus. Yhtiö valmisti antenneja INTELSATin ja EUMETSATin satelliiteihin. Yhtiö kehitti ensimmäisen italialaisen tietoliikennesatelliitin (Sirio 1) vuosina 1969 - 1977, jolloin satelliitti laukaistiin.

Haettu osoitteesta http://fi.wikipedia.org../../../a/l/e/Alenia_Spazio_6749.html

Luokat: Avaruusteknologiayhtiöt | Italialaiset yhtiöt

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Italiano